Amerikanci o pobedi republikanca u Masačusetsu
Na iznenadjenje, pa čak i šok mnogih u Americi, republikanac Skot Braun pobedio na vanrednim izborima u saveznoj državi Masačusets.
- Ja sam iz Masačusetsa. Bio sam ovog vikenda u Bostonu. Mnogi ljudi su tamo bez posla, neki već godinu dana. Mislim da su radna mesta sada važnija od svega ostalog i to je to razlog što je Braun osvojio položaj u Senatu. - Moja žena i cela njena porodica su iz Masačusetsa. Juče sam razgovarao sa njima. Ovo je važan dogadjaj. Prvi put za pedeset godina imamo republikanskog senatora iz države Masačusets. Ako bi mogao da navedem jedan odlučujući razlog za njegovu pobedu to je sigurno ekonomija i nezadovoljstvo gradjana stanjem privrede. - Veliki broj ljudi je trenutno zabrinut i nezadovoljan i to je razlog Braunove pobede. - Veliko je iznenadjenje da je republikanac pobedio u Masačusetsu, ali je to po meni odraz nezadovoljstva ljudi, koji smatraju da se stvari možda ne menjaju onim tempom koji su očekivali, posebno na planu reforme zdravstvenog osiguranja. Braunova pobeda je odraz neizvesnosti koju gradjani osećaju zbog smera u kojem se stvari kreću. - Užasno, užasno sam razočaran. Za mene je gotovo bogohuljenje da republikanac zauzme položaj koji je toliko dugo držao Ted Kenedi. Jednostavno to je za mene pogrešno. - Mislim da je to dobra ideja. Smatram da su neki ljudi bili predugo na položaju i da je vreme za nova lica i nove ideje u Vašingtonu.